**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec**: Nafta - Petrochem d. o. o. – v stečaju, Mlinska ulica 5, 9220 Lendava

**Naprava / lokacija:** Mlinska ulica 5, 9220 Lendava

**Datum pregleda:** 10. 8. 2021

**Okoljevarstveno dovoljenje (OVD) številka:**

* 35407-42/2006-23 z dne 22.6.2010, spremenjeno z odločbami
* številka 35407-30/2011-9 z dne 21.1.2013,
* številka 35406-12/2013-4 z dne 13.5.2013 in
* številka 35407-12/2014-13 z dne 18.12.2014

**Usklajenost z OVD: DA.**

Inšpekcijski pregled zavezanca je bil opravljen po področjih, kot so navedena v

okoljevarstvenem dovoljenju (emisije snovi v zrak, emisije snovi in toplote v vode,

emisije hrupa, ravnanje z odpadki, skladiščenje nevarnih tekočin v nepremičnih

skladiščnih rezervoarjih in drugi pogoji).

**Zaključki / naslednje aktivnosti:**

V začetku avgusta leta 2014 je zavezanec prenehal z obratovanjem vseh naprav, za

katere mu je bilo izdano okoljevarstveno dovoljenje št. 35407-12/2014-13 z dne 18.12.2014

- navedeno okoljevarstveno dovoljenje mu je bilo izdano po prenehanju obratovanja vseh

naprav.

Zadnje meritve emisij snovi v zrak so bile opravljene v letu 2011. Iz poročila izhaja, da

emisijske koncentracije vseh parametrov v času meritev niso presegale dopustnih

 vrednosti emisije snovi v zrak. Ker naprava zavezanca ne obratuje od avgusta 2014 in

 posledično ni emisij snovi v zrak, zavezanec v tem času ni izvedel obratovalnega monitoringa emisij snovi v zrak.

Zavezanec je na podlagi izdanega OVD industrijske, komunalne in padavinske odpadne

vode prepuščal v ravnanje upravljavcu IČN Petišovci d.o.o., s katerim je imel sklenjeno

pogodbo o izvajanju čiščenja in odvajanja odpadnih vod.

Zadnje meritve hrupa so bile izvedene v letu 2012. Iz rezultatov meritev in izračunov

 kazalcev hrupa v okolju, navedenih v poročilu o obratovalnem monitoringu je razvidno,

 da vrednosti kazalcev hrupa na vseh treh merilnih mestih niso presegale predpisanih

 mejnih vrednosti za III. območje stopnje varstva pred hrupom. Ker naprava zavezanca ne

 obratuje od avgusta 2014 in posledično ni emisij hrupa v okolje, zavezanec v tem času ni

izvedel obratovalnega monitoringa hrupa.